Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: hiteldíj mutató számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató
Paragraph Index: 1493

1. Az egyes kérdéseknél ötfokozatú skálán kell megadni a választ, ahol az egyes válaszlehetõségek a következõk: – 1-es értékelés jelenti a jelentõs erõsödést a keresletben, a hitelezési hajlandóság növekedését, jelentõs szigorítást a hitelezési standardokban, illetve feltételekben, a kockázati paraméterek jelentõs növekedését, továbbá a szektorok kockázati megítélésénél a jelentõsen kockázatosabbá válást a felmérést megelõzõ félévhez képest, illetve a következõ félévre vonatkozó elõrejelzés esetében a megelõzõ negyedévhez képest. – 3-as értékelés változatlanságot jelent mind a tárgynegyedév értékelésében, mind a következõ félévre vonatkozó elõrejelzésben. – 5-ös értékelés jelenti a jelentõs gyengülést a keresletben, a hitelezési hajlandóság jelentõs csökkenését, jelentõs enyhítést a hitelezési standardokban, illetve feltételekben, a kockázati paraméterek jelentõs csökkenését, továbbá a szektorok kockázati megítélésénél a jelentõsen biztonságosabbá válást a felmérést megelõzõ félévhez képest, illetve a következõ félévre vonatkozó elõrejelzés esetében a jelenlegi negyedévhez képest. – A 2-es, illetve 4-es értékelés a szélsõséges válaszok közötti köztes helyzetértékelést (pl. valamelyest erõsödõ kereslet) teszik lehetõvé. – Azoknál a kérdéseknél, ahol az egyes tényezõk változásához való hozzájárulásra kérdez rá a kérdõív, az 1-es értékelés a szigorításhoz/növekedéshez való erõs hozzájárulást, az 5-ös értékelés az enyhítéshez/csökkenéshez való erõs hozzájárulást, a 3-as értékelés pedig a változatlansághoz való hozzájárulást jelzi.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes